CELEX: 62014TN0262
Language: hu
Date: 2014-04-24 00:00:00
Title: T-262/14. sz. ügy: 2014. április 24-én benyújtott kereset – Bionecs kontra OHIM – Fidia Farmaceutici (BIONECS)

21.7.2014   
            
            
               HU
            
            
               Az Európai Unió Hivatalos Lapja
            
            
               C 235/25
            
         2014. április 24-én benyújtott kereset – Bionecs kontra OHIM – Fidia Farmaceutici (BIONECS)
   (T-262/14. sz. ügy)
   2014/C 235/35
   A keresetlevél nyelve: angol
   
      Felek
   
   
      Felperes: Bionecs GmbH (München, Németország) (képviselő: M. Knitter ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Fidia Farmaceutici SpA (Abano Terme, Olaszország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának 2014. február 6-án az R 1179/2013-1. sz. ügyben hozott határozatát;
            
         
               —
            
            
               az alperest kötelezze az eljárási költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „BIONECS” szóvédjegy az 5., 29. és 35. osztályba tartozó áruk és szolgáltatások vonatkozásában – 10 650 638. számú közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: a 715 915. számú „BIONECT” nemzetközi szóvédjegy az 5. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalásnak részben helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a közösségi védjegyrendelet 8. cikke (1) bekezdése b) pontjának megsértése.